CELEX: 52016PC0210
Language: hu
Date: 2016-04-14
Title: Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alap igénybevételéről (Görögország kérelme – EGF/2015/011 GR/Supermarket Larissa)

EURÓPAI BIZOTTSÁG
            Brüsszel, 2016.4.14.
            COM(2016) 210 final
            Javaslat
            AZ EURÓPAI PARLAMENT ÉS A TANÁCS HATÁROZATA
            az Európai Globalizációs Alkalmazkodási Alap igénybevételéről (Görögország kérelme – EGF/2015/011 GR/Supermarket Larissa)
            
               
         
         
            
               INDOKOLÁS
            
            
               A JAVASLAT HÁTTERE
            
            
               1.Az Európai Globalizációs Alkalmazkodási Alapból (EGAA) nyújtott pénzügyi hozzájárulásokra vonatkozó szabályokat az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendelet
                  1
                (a továbbiakban: EGAA-rendelet) határozza meg.
            
            
               2.Görögországban a Supermarket Larissa ABEE-nél elbocsátások történtek
                  2
               , amelyeket követően a görög hatóságok 2015. november 26-án „EGF/2015/011 GR/Supermarket Larissa” referenciaszámon kérelmet nyújtottak be az EGAA-ból igénybe vehető pénzügyi hozzájárulás iránt.
            
            
               3.A kérelem értékelése után a Bizottság az EGAA-rendelet valamennyi vonatkozó rendelkezése alapján megállapította, hogy az EGAA-ból igénybe vehető pénzügyi hozzájárulás odaítélésének feltételei teljesülnek. 
            
            
               A KÉRELEM ÖSSZEFOGLALÁSA
            
            
                     
                        EGAA-kérelem
                     
                  
                  
                     
                        EGF/2015/011 GR/Supermarket Larissa
                     
                  
               
                     
                        Tagállam
                     
                  
                  
                     
                        Görögország
                     
                  
               
                     
                        Érintett régió(k) (NUTS
                           3
                         2 szint)
                     
                  
                  
                     
                        Közép-Makedónia 
                           (Κεντρική Μακεδονία) (EL12)
                           Thesszália
                           (Θεσσαλία) (EL14)
                     
                  
               
                     
                        A kérelem benyújtásának dátuma
                     
                  
                  
                     
                        2015. november 26.
                     
                  
               
                     
                        A kérelem átvételi elismervényén feltüntetett dátum
                     
                  
                  
                     
                        2015. december 1.
                     
                  
               
                     
                        Kiegészítő információk iránti kérelem dátuma
                     
                  
                  
                     
                        2015. december 10.
                     
                  
               
                     
                        A kiegészítő információ benyújtásának határideje
                     
                  
                  
                     
                        2016. január 21.
                     
                  
               
                     
                        Az értékelés befejezésének határideje
                     
                  
                  
                     
                        2016. április 14.
                     
                  
               
                     
                        Beavatkozási kritérium
                     
                  
                  
                     
                        Az EGAA-rendelet 4. cikke (1) bekezdésének a) pontja
                     
                  
               
                     
                        Elsődlegesen érintett vállalat
                     
                  
                  
                     
                        Supermarket Larissa ABEE
                     
                  
               
                     
                        Érintett vállalatok száma
                     
                  
                  
                     
                        1
                     
                  
               
                     
                        A tevékenység gazdasági ágazata
                     
                     
                        (NACE Rev. 2. rendszer szerinti ágazat)
                           4
                        
                     
                  
                  
                     
                        47. ágazat [„(Kiskereskedelem (kivéve: gépjármű, motorkerékpár)”]
                     
                  
               
                     
                        A leányvállalatok, a beszállítók és az ellátási lánc következő szintjein álló termelők száma
                     
                  
                  
                     
                        0
                     
                  
               
                     
                        Referencia-időszak (négy hónap)
                     
                  
                  
                     
                        2015. május 3. – 2015. szeptember 3.
                     
                  
               
                     
                        A referencia-időszak alatt elbocsátottak száma (a)
                     
                  
                  
                     
                        557
                     
                  
               
                     
                        A referencia-időszak előtt vagy után elbocsátottak száma (b)
                     
                  
                  
                     
                        0
                     
                  
               
                     
                        Az elbocsátottak száma összesen (a + b)
                     
                  
                  
                     
                        557
                     
                  
               
                     
                        A támogatható kedvezményezettek száma összesen
                     
                  
                  
                     
                        557
                     
                  
               
                     
                        A megcélzott kedvezményezettek száma összesen
                     
                  
                  
                     
                        557
                     
                  
               
                     
                        A megcélzott nem foglalkoztatott, oktatásban és képzésben nem részesülő fiatalok (NEET-fiatalok) száma
                     
                  
                  
                     
                        543
                     
                  
               
                     
                        A személyre szabott szolgáltatásokhoz kapcsolódó költségvetés (EUR)
                     
                  
                  
                     
                        10 530 000
                     
                  
                  
                     
                  
               
                     
                        Az EGAA végrehajtásához kapcsolódó költségvetés
                           5
                         (EUR)
                     
                  
                  
                     
                        250 000
                     
                  
                  
                     
                  
               
                     
                        Teljes költségvetés (EUR)
                     
                  
                  
                     
                        10 780 000
                     
                  
                  
                     
                  
               
                     
                        EGAA-hozzájárulás (60 %) (EUR)
                     
                  
                  
                     
                        6 468 000
                     
                  
                  
                     
                  
               
               A KÉRELEM ÉRTÉKELÉSE
            
            
               Az eljárás
            
            
               4.Görögország 2015. november 26-án kérelmet nyújtott be „EGF/2015/011 GR/Supermarket Larissa” referenciaszámon, 12 héten belül attól az időponttól számítva, hogy az EGAA-rendelet 4. cikkében meghatározott beavatkozási kritériumok teljesültek. A Bizottság 2015. december 1-jén visszaigazolta a kérelem átvételét, és 2015. december 10-én, a kérelem benyújtásától számított két héten belül kiegészítő információkat kért Görögországtól. Görögország a kéréstől számított hat héten belül megküldte a szóban forgó kiegészítő információkat. A teljes kérelem kézhezvételétől számított 12 hetes határidő, amelyen belül a Bizottságnak le kell zárnia annak értékelését, hogy a kérelem megfelel-e a pénzügyi hozzájárulás feltételeinek, 2016. április 14-én jár le. 
            
            
               A kérelem elfogadhatósága
            
            
               Az érintett vállalatok és kedvezményezettek
            
            
               5.A kérelem 557
                  6
               , a Supermarket Larissa ABEE-től elbocsátott munkavállalót érint. A vállalat a NACE Rev. 2. rendszer szerinti gazdasági ágazatok közül a 47. ágazatban [„(Kiskereskedelem (kivéve: gépjármű, motorkerékpár)”] működött. A Supermarket Larissánál történt elbocsátások Közép-Makedónia (Κεντρική Μακεδονία) (EL12) és Thesszália (Θεσσαλία) (EL14) NUTS 2 szintű régiókban történtek. 
            
            
               Beavatkozási kritériumok
            
            
               6.Görögország kérelmét az EGAA-rendelet 4. cikke (1) bekezdésének a) pontja szerinti beavatkozási kritériumok alapján nyújtotta be, amely a támogatást a következőkhöz köti: legalább 500 elbocsátott munkavállaló egy négyhónapos referencia-időszak alatt egy vállalkozáson belül egy tagállamban, ideértve a beszállítók vagy a továbbfeldolgozó vállalatok körében elbocsátott munkavállalókat és/vagy a tevékenységüket megszüntető önálló vállalkozókat is.
            
            
               7.A kérelemmel összefüggő négy hónapos referencia-időszak 2015. május 3-tól 2015. szeptember 3-ig tartott. A referenciaidőszak alatt 557 munkavállalót bocsátottak el a Supermarket Larissa ABEE-től.
            
            
               Az elbocsátások és a tevékenységüket megszüntető önálló vállalkozók számának kiszámítása
            
            
               8.Valamennyi elbocsátást a munkaszerződés tényleges megszüntetésének vagy lejáratának időpontjától vették számításba.
            
            
               Támogatható kedvezményezettek
            
         
         
            
               9.A támogatható kedvezményezettek száma 557.
            
            
               Az elbocsátások és az 546/2009/EK rendelet tárgyát képező pénzügyi és gazdasági világválság közötti kapcsolat
            
            
               10.Az elbocsátások, valamint az 546/2009/EK rendeletben említett globális pénzügyi és gazdasági válság közötti kapcsolat bizonyítása érdekében Görögország azzal érvel, hogy a görög gazdaság hat évig (2008–2013) súlyos recesszióban volt. Az ELSTAT, a görög statisztikai hivatal szerint Görögország GDP-je 2008 óta 25,7 százalékponttal csökkent, az állami fogyasztás 21 százalékponttal, a magánfogyasztás pedig 32,3 százalékponttal esett vissza, míg a munkanélküliség mintegy 19 százalékponttal nőtt. 
            
            
               11.Ezen túlmenően a GDP visszaesésével tovább nőtt a szakadék Görögország, illetve az EU egy főre jutó GDP-je között, ami semmissé tette a Görögország által az 1995–2007 közötti időszakban a gazdasági konvergencia irányába tett előrelépést.
            
            
               12.Ezenkívül a külföldi adósságtörlesztés érdekében a görög kormány 2008-ban olyan népszerűtlen intézkedéseket hozott, mint az adókulcsok növelése, a közkiadások karcsúsítása és a közalkalmazottak fizetésének csökkentése. A magánszektorban is csökkentették a béreket annak érdekében, hogy megkíséreljék a görög gazdaság versenyképességét növelni. 
            
            
               13.2008 óta vállalkozások ezrei szüntették be tevékenységüket és zártak be, aminek következtében alkalmazottaik munkanélkülivé váltak, továbbá önálló vállalkozók ezrei hagytak fel tevékenységükkel, ami mind hozzájárult a munkanélküliség már említett ugrásszerű növekedéséhez. 
            
            
               14.A csökkenő jövedelmek azonnal a fogyasztás csökkenését eredményezték. 2009-ben a háztartások fogyasztásának csökkenése Görögországban ugyanazt a negatív tendenciát követte, amely az EU-27 országokban is megfigyelhető volt. 2010-ben, 2011-ben és 2013-ban a háztartások fogyasztása az EU-27 országokban fellendült. Görögországban a háztartások fogyasztása a globális pénzügyi és gazdasági válság kezdete óta csökken, és a 2008–2013-as időszakban az adatok évről évre romlottak.
            
            
               A háztartások fogyasztása
                  (százalékos változás az előző évhez képest)
            
            
                     
                  
                  
                     
                        2008
                     
                  
                  
                     
                        2009
                     
                  
                  
                     
                        2010
                     
                  
                  
                     
                        2011
                     
                  
                  
                     
                        2012
                     
                  
                  
                     
                        2013
                     
                  
               
                     
                        EU-27
                     
                  
                  
                     
                        0,9
                     
                  
                  
                     
                        -0,6
                     
                  
                  
                     
                        1,0
                     
                  
                  
                     
                        0,2
                     
                  
                  
                     
                        -0,5
                     
                  
                  
                     
                        0,1
                     
                  
               
                     
                        Görögország
                     
                  
                  
                     
                        2,9
                     
                  
                  
                     
                        -0,3
                     
                  
                  
                     
                        -6,8
                     
                  
                  
                     
                        -7,2
                     
                  
                  
                     
                        -8,9
                     
                  
                  
                     
                        -5,6
                     
                  
               
                     
                        Forrás: Eurostat
                           7
                        
                     
                  
               
               15.Az INE-GSEE által készített, 2014 júliusában közzétett tanulmány
                  8
                szerint négyből három munkavállaló úgy nyilatkozott, hogy jövedelmi szintje 2014-ben fizetéscsökkentés miatt visszaesett az előző évihez képest. Ráadásul a válaszadók 38 %-a úgy gondolja, hogy fizetése a következő negyedévben tovább fog csökkenni, ezért többségük ennek megfelelően visszafogta kiadásait.
            
            
               16.A 2009–2015-ös időszakban a fogyasztói bizalmi mutató (a pozitív és negatív válaszok súlyozott százalékos aránya) negatív volt. A mutató az első három évben jelentős bizalomvesztést mutatott (-46 (2009) -63 (2010) -74 (2011)), a legrosszabb eredményt (-75) 2012-ben mérték. A fogyasztói bizalom azóta erősödött és mostanra csaknem visszatért a 2009-es szintre: (-49 a 2014–2015-ös időszakban).
            
            
               17.Az ELSTAT által a háztartások jövedelméről és életkörülményeiről készített jelentés szerint 2012-ben a görögök 23 %-a élt a szegénységi küszöb
                  9
                alatt.
            
            
               18.A kiskereskedelmi ágazatra vonatkozóan a mai napig öt másik EGAA-kérelmet
                  10
                is benyújtottak, amelyek szintén a globális pénzügyi és gazdasági válsággal kapcsolatosak.
            
            
               Az elbocsátásokhoz és az önálló vállalkozók tevékenységének megszüntetéséhez vezető események
            
            
               19.A görög hatóságok szerint a vállalat csődje majd bezárása vezetett az elbocsátásokhoz: A vállalat csődjében főként az alábbi két ok játszott közre: (1) csökkent a háztartások rendelkezésére álló jövedelem – az adóterhek növekedése, a fizetések csökkenése (mind a magán-, mind az állami szektorban) és a munkanélküliség fokozódása miatt –, aminek következtében rendkívüli mértékben visszaesett a vásárlóerő; (2) a görög bankok likviditási problémái miatt drámai mértékben beszűkültek a vállalkozások és a magánszemélyek rendelkezésére álló hitelforrások. A Görög Központi Bank szerint a háztartások és (a pénzügyi vállalkozásoktól eltérő) vállalkozások számára nyújtott hitelek volumenének éves növekedése 2010 óta negatív a görög bankok likviditási hiánya miatt.
            
            
               20.1986-ban Larissa prefektúrában egy kis élelmiszerüzleteket üzemeltető csoport létrehozott egy szövetkezetet (Supermarket Larissa). A szövetkezet gyors növekedésnek indult, új boltok nyíltak és új tulajdonos-dolgozók csatlakoztak a lánchoz. A vállalkozás végül 42 bolttal rendelkezett és 600 munkavállalót, tulajdonos-dolgozót foglalkoztatott. A gazdasági és pénzügyi válság azonban derékba törte a szövetkezet fejlődését. 
            
            
               21.A gazdasági és pénzügyi válság kezdete óta, a görög gazdaság visszaesését követően hatalmasat zuhant a görög háztartások vásárlóereje, aminek következtében jelentősen csökkent még az alapvető termékek iránti kereslet is. 2015-ben, öt év folyamatos visszaesést követően az élelmiszerek, italok és dohányáruk kiskereskedelmi volumene 30 %-kal volt alacsonyabb, mint 2008-ban, a válság kezdetekor.
            
            
               Az élelmiszerek, italok és dohányáruk kiskereskedelmi volumene Görögországban
                  (változás éves szinten, százalékban kifejezve)
            
            
                     
                  
                  
                     
                        2009
                     
                  
                  
                     
                        2010
                     
                  
                  
                     
                        2011
                     
                  
                  
                     
                        2012
                     
                  
                  
                     
                        2013
                     
                  
                  
                     
                        2014-2015
                           11
                        
                     
                  
               
                     
                        Élelmiszerek-italok-dohányáru
                           12
                        
                     
                  
                  
                     
                        -6,1
                     
                  
                  
                     
                        -5,5
                     
                  
                  
                     
                        -6,0
                     
                  
                  
                     
                        -9,0
                     
                  
                  
                     
                        -9,1
                     
                  
                  
                     
                        0,4
                     
                  
               
                     
                        Forrás: ELSTAT
                     
                  
               
               22.A Supermarket Larissa értékesítési adatai a görög gazdaság visszaesésének megfelelően alakultak, 2013-ban a forgalom 24 %-kal maradt a 2009-es szint alatt.
            
         
         
            
               Supermarket Larissa ABEE 
                  (értékesítés – millió EUR)
            
            
                     
                        2009
                     
                  
                  
                     
                        2010
                     
                  
                  
                     
                        2011
                     
                  
                  
                     
                        2012
                     
                  
                  
                     
                        2013
                     
                  
               
                     
                        67,6
                     
                  
                  
                     
                        66,9
                     
                  
                  
                     
                        64,5
                     
                  
                  
                     
                        58,6
                     
                  
                  
                     
                        51,6
                     
                  
               
               23.A piaci helyzethez alkalmazkodva a vállalkozás megszorító intézkedéseket vezetett be, többek között csökkentették a fizetéseket (–30 %), újratárgyalták a bérleti szerződéseket, késleltették a számlák esedékességi idejét, olcsóbb termékeket árultak, csökkentették a működési költségeket (például csökkentették a boltok kivilágításának időtartamát) stb. Az intézkedések ellenére a vállalat nem tudta kiheverni a veszteségeket és 2014 második negyedévében arra kényszerült, hogy egymás után bezárja boltjait. Magának a vállalatnak a bezárására és az elbocsátásokra egy év múlva, 2015 második negyedévében került sor, amikor a bíróság ítéletet hozott a Supermarket Larissa ellen az egyik beszállító által indított csődeljárási ügyben.
            
            
               Az elbocsátások várható hatása a helyi, a regionális és az országos gazdaságra és foglalkoztatásra
            
            
               24.A görög hatóságok érvelése szerint a Supermarket Larissánál történt elbocsátások tovább fogják súlyosbítani a foglalkoztatási helyzetet, amely már egyébként is romlott a gazdasági és pénzügyi válság következtében, és különösen instabilnak tűnik. Görögország munkanélküliségi rátája a legmagasabb az Unióban, és az ötödik legmagasabb a világon
                  13
               .
            
            
               Munkanélküliségi ráta
                
            
            
                  
                     Forrás: Eurostat
                  14
                és ELSTAT
            
            
               25.Ezenfelül a vállalat harmadik felekkel szemben fennálló tartozásainak becsült összege 33,5 millió EUR. Minden valószínűség szerint ez főként az élelmiszerboltok beszállítóit érinti és további csődök és elbocsátások láncreakcióját indíthatja be.
            
            
               26.Az elbocsátások nagy része (97,5 %) Larissa NUTS 3 szintű (EL142) területén belül Közép-Makedónia és Thesszália régiókra koncentrálódik. A foglalkoztatási helyzet Thesszáliában, ahol a nemzeti átlaghoz képest valamivel jobbak voltak a mutatók (2012-ben nemzeti átlag: 51,8 %–Thesszália 50,8 %, 2013-ban 49,6 %–48,8 %), 2014-ben némiképp az átlaghoz viszonyítva romlott (49 %–49,4 %)
                  15
               . Ráadásul a munkakeresők nagy számához viszonyítva mindkét területen kevés a munkalehetőség. Ennek következtében ebben a régióban a munkanélküliek több mint 73,5 %-a több mint egy éve munkanélküli
                  16
               .
            
            
               A megcélzott kedvezményezettek és a javasolt intézkedések
            
            
               A megcélzott kedvezményezettek
            
            
               27.Várhatóan valamennyi munkavállaló részt vesz az intézkedésekben. E munkavállalók adatai nemek, állampolgárság és életkor szerinti bontásban:
            
            
                     
                        Kategória
                     
                  
                  
                     
                        A megcélzott kedvezményezettek 
                           száma
                     
                  
               
                     
                        Nem:
                     
                  
                  
                     
                        Férfi:
                     
                  
                  
                     
                        194
                     
                  
                  
                     
                        (34,8 %)
                     
                  
               
                     
                  
                  
                     
                        Nő:
                     
                  
                  
                     
                        363
                     
                  
                  
                     
                        (65,2 %)
                     
                  
               
                     
                        Állampolgárság:
                     
                  
                  
                     
                        Uniós polgár:
                     
                  
                  
                     
                        556
                     
                  
                  
                     
                        (99,8 %)
                     
                  
               
                     
                  
                  
                     
                        Nem uniós polgár:
                     
                  
                  
                     
                        1
                     
                  
                  
                     
                        (0,2 %)
                     
                  
               
                     
                        Korcsoport:
                     
                  
                  
                     
                        15 és 24 év közötti:
                     
                  
                  
                     
                        0
                     
                  
                  
                     
                        (0,0 %)
                     
                  
               
                     
                  
                  
                     
                        25 és 29 év közötti:
                     
                  
                  
                     
                        50
                     
                  
                  
                     
                        (9,0 %)
                     
                  
               
                     
                  
                  
                     
                        30- és 54 év közötti:
                     
                  
                  
                     
                        479
                     
                  
                  
                     
                        (86,0 %)
                     
                  
               
                     
                  
                  
                     
                        55 és 64 év közötti:
                     
                  
                  
                     
                        28
                     
                  
                  
                     
                        (5,0 %)
                     
                  
               
                     
                  
                  
                     
                        64 év felettiek:
                     
                  
                  
                     
                        0
                     
                  
                  
                     
                        (0,0 %)
                     
                  
               
               28.A görög hatóságok ezenfelül az EGAA-ból társfinanszírozott, személyre szabott szolgáltatásokat fognak nyújtani 543 olyan nem foglalkoztatott, oktatásban és képzésben nem részesülő fiatal (NEET-fiatal) számára, aki a kérelem benyújtásának időpontjában 30 év alatt volt, tekintve, hogy az 5. pontban említett valamennyi elbocsátásra az ifjúsági foglalkoztatási kezdeményezés alapján támogatható Thesszália (Θεσσαλία) (EL 14) és Közép-Makedónia (Κεντρική Μακεδονία) (EL12) NUTS 2 szintű régiókban kerül sor.
            
            
               29.Az intézkedésekben várhatóan részt vevő megcélzott kedvezményezettek becsült száma a NEET-fiatalokkal együtt tehát 1 100.
            
            
               A javasolt intézkedések támogathatósága
            
            
               30.Az elbocsátott munkavállalóknak és a NEET-fiataloknak nyújtott, személyre szabott szolgáltatások az alábbiakat foglalják magukban: 
            
            
               –Pályaorientációs tanácsadás: Ez a kísérő intézkedés, amelyet valamennyi résztvevő igénybe vehet majd, a következő szakaszokból áll:
            
            
               1. Tájékoztatás a NEET-fiatalok számára. A már meghatározott megcélzott munkavállalóval (a Supermarket Larissa korábbi alkalmazottai és tulajdonos-dolgozói) szemben a megcélzott NEET-fiatalok köre még meghatározásra vár. A megcélzott NEET-fiatalok kiválasztására szolgáló egyéb kritériumok között a görög hatóságok az ifjúsági garancia görög végrehajtási tervében szereplő kritériumokhoz (azaz a kirekesztés veszélye által fenyegetett fiatalok, a háztartás jövedelmi szintje, iskolai végzettség, a munkanélküliség időtartama stb.) igazított kritériumokat fognak alkalmazni, valamint pályázati felhívást is közzé fognak tenni. E célból kifejezetten a NEET-fiatalokhoz szóló tájékoztató kampányokat kívánnak indítani.
            
            
               2. Felvétel és regisztráció. Az első, valamennyi résztvevő (munkavállalók és NEET-fiatalok) számára biztosított intézkedés körébe tartozik az elérhető szolgáltatásokról és oktató programokról, valamint az elvárt készségekről és képzettségről szóló tájékoztatás. 
            
         
         
            
               3. Személyi és szakmai dosszié összeállítása. Ennek célja, hogy a munkavállalók és a NEET-fiatalok segítséget kapjanak ahhoz, hogy felismerjék saját készségeiket és a saját érdeklődési körükhöz kapcsolódó lehetőségeket, valamint kidolgozhassanak egy reális karrier-tervet.  A felmérést követően összeállításra kerül egy személyi és szakmai dosszié, amely meghatározza a résztvevő egyéni tervét és egy cselekvési tervet.
            
            
               4. Álláskeresési támogatás és karrier-tanácsadás. Ez a következőket foglalja magában: (1) olyan horizontális kérdésekre vonatkozó képzés, mint a szociális készségek, az új helyzetekhez való alkalmazkodás és a döntéshozatal fejlesztése; (2) a munkakereséshez nyújtott támogatás, ezen belül tájékoztatás az elérhető állásokról, a helyi és regionális foglalkoztatási lehetőségek aktív kereséséről, a munkakeresési technikákról, valamint képzés a szakmai önéletrajzok és motivációs levelek elkészítéséről, valamint a felvételi beszélgetésre való felkészülésről; (3) karrier-tanácsadás: a tanácsadók szakmai iránymutatást adnak az elbocsátott munkavállalóknak és NEET-fiataloknak, és bizonyos álláslehetőségek felé orientálják őket.
            
            
               5. A munkavállalással összefüggő iránymutatás. A tanácsadók a képzési útirányok követése és a foglalkoztatásba való visszailleszkedést szolgáló egyéni terveik végrehajtása során is a munkavállalók és a NEET-fiatalok mellett állnak. Azok a résztvevők, akik érdeklődnek vállalkozás indítása iránt, a pályaorientációs tanácsadás keretében a vállalkozóvá válást szolgáló általános támogatásban és tanácsadásban részesülnek.
            
            
               6. Nyomon követés. Ez a szakasz a résztvevők figyelemmel kísérését biztosítja az intézkedések végrehajtásának befejezését követő hat hónap során. Ezt a tevékenységet a tagállamok finanszírozzák.
            
            
               –Képzés, átképzés és szakképzés. Ez az intézkedés a munkavállalók és a NEET-fiatalok szakmai tanácsadási tevékenységek során feltárt igényeinek megfelelő szakképzéseket nyújt kedvező fejlődési kilátással rendelkező és a munkaerőpiac szükségleteinek megfelelő területeken és ágazatokban. A képzéseket szakmai gyakorlattal is ki lehet egészíteni.
            
            
               –Vállalkozásalapításhoz nyújtott hozzájárulás. Azok a munkavállalók vagy NEET-fiatalok, akik saját vállalkozást alapítanak, legfeljebb 15 000 EUR összegű hozzájárulásban részesülnek az alapítási költségek fedezésére. Görögországban az egyik fő nehézség, amellyel a vállalkozást indító vállalkozók szembesülnek, a finanszírozáshoz való hozzájutás. A bankok a likviditási hiány miatt a hitelkérelmek többségét elutasítják. Ennek az intézkedésnek a célja a vállalkozási kedv ösztönzése pénzügyi támogatás révén. A hozzájárulást részletekben, az egyes mérföldkőnek számító feladatok – például üzleti terv készítése, a vállalkozás bejegyzése stb. – teljesítését követően fizetik ki. Mivel a kedvezményezettek jelentős része szövetkezeti tag vagy a szövetkezet tulajdonos-dolgozója volt, a görög hatóságok nagyon valószínűnek tartják, hogy a vállalkozások egy része szociális szövetkezetként fog működni, így a szociális gazdaságról és szociális vállalkozásokról szóló görög törvény
                  17
                szerinti támogatásra is jogosultak lesznek.
            
            
               –Részvételi támogatás és képzési támogatás. A pályaorientációs tanácsadáson való részvétellel összefüggésben felmerülő költségek fedezésére a kedvezményezettek a részvétel minden napjára 50 EUR-t kapnak. Képzés idejére a támogatás 6 EUR/óra.
            
            
               –Mobilitási juttatás. Azok a munkavállalók és NEET-fiatalok, akik lakóhely-változtatással járó munkát vállalnak el, 2 000 EUR egyösszegű támogatásban részesülnek a szükséges költségek fedezése céljából.
            
            
               31.Az itt leírt javasolt intézkedések az EGAA-rendelet 7. cikkében meghatározott támogatható tevékenységek közé sorolható aktív munkaerő-piaci intézkedéseknek minősülnek. Ezek a tevékenységek nem helyettesítik a passzív szociális védelmi intézkedéseket.
            
            
               32.Görögország megadta a szükséges információkat a nemzeti jog vagy a kollektív szerződések értelmében az érintett vállalatra nézve kötelező intézkedésekről. Megerősítették, hogy az EGAA-ból származó pénzügyi hozzájárulás nem helyettesíti ezeket az intézkedéseket.
            
            
               Becsült költségvetés
            
            
               33.A költségek teljes becsült összege 10 780 000 EUR, amely a személyre szabott szolgáltatásokra fordított 10 530 000 EUR-t, továbbá az előkészítő, irányítási, tájékoztatási és nyilvánossággal kapcsolatos, valamint ellenőrzési és beszámolási tevékenységekre szánt 250 000 EUR összegű kiadásokat foglalja magában.
            
            
               34.Az EGAA-ból igényelt teljes pénzügyi hozzájárulás összege 6 468 000 EUR (az összköltség 60 %-a).
            
            
                     
                        Intézkedések
                     
                  
                  
                     
                        A résztvevők becsült száma
                     
                  
                  
                     
                        Egy résztvevőre eső becsült költség
                        (EUR-ban)
                     
                  
                  
                     
                        Becsült összköltség
                     
                     
                        (EUR-ban)
                     
                  
               
                     
                        Személyre szabott szolgáltatások (az EGAA-rendelet 7. cikke (1) bekezdésének a) és c) pontja szerinti intézkedések)
                     
                  
               
                     
                        Pályaorientációs tanácsadás
                     
                  
                  
                     
                        1 100
                     
                  
                  
                     
                        1 250
                     
                  
                  
                     
                        1 375 000
                     
                  
               
                     
                        Képzés, átképzés és szakképzés
                     
                  
                  
                     
                        1 100
                     
                  
                  
                     
                        2 690
                     
                  
                  
                     
                        2 960 000
                     
                  
               
                     
                        Vállalkozásalapításhoz nyújtott hozzájárulás 
                     
                  
                  
                     
                        200
                     
                  
                  
                     
                        15 000
                     
                  
                  
                     
                        3 000 000
                     
                  
               
                     
                        Részösszeg (a):
                     
                     
                        A személyre szabott szolgáltatáscsomag százalékaránya 
                     
                  
                  
                     
                        –
                     
                  
                  
                     
                        7 335 000
                     
                  
               
                     
                  
                  
                     
                  
                  
                     
                        (69,66 %)
                     
                  
               
                     
                        Juttatások és ösztönzők (az EGAA-rendelet 7. cikke (1) bekezdésének b) pontja szerinti intézkedések)
                     
                  
               
                     
                        Részvételi támogatás 
                     
                  
                  
                     
                        1 100
                     
                  
                  
                     
                        1 250
                     
                  
                  
                     
                        1 375 000
                     
                  
               
                     
                        Képzési támogatás
                     
                  
                  
                     
                        900
                     
                  
                  
                     
                        1 800
                     
                  
                  
                     
                        1 620 000
                     
                  
               
                     
                        Mobilitási juttatás és az ingázási költségekhez nyújtott hozzájárulás 
                     
                  
                  
                     
                        100
                     
                  
                  
                     
                        2 000
                     
                  
                  
                     
                        200 000
                     
                  
               
                     
                        Részösszeg (b):
                     
                     
                        A személyre szabott szolgáltatáscsomag százalékaránya:
                     
                  
                  
                     
                        –
                     
                  
                  
                     
                        3 195 000
                     
                  
               
                     
                  
                  
                     
                  
                  
                     
                        (30,34 %)
                     
                  
               
                     
                        Az EGAA-rendelet 7. cikkének (4) bekezdése szerinti intézkedések
                     
                  
               
                     
                        1. Előkészítő tevékenységek
                     
                  
                  
                     
                        –
                     
                  
                  
                     
                        40 000
                     
                  
               
                     
                        2. Gazdálkodás
                     
                  
                  
                     
                        –
                     
                  
                  
                     
                        110 000
                     
                  
               
                     
                        3. Tájékoztatás és nyilvánosság
                     
                  
                  
                     
                        –
                     
                  
                  
                     
                        50 000
                     
                  
               
                     
                        4. Ellenőrzés és jelentéstétel
                     
                  
                  
                     
                        –
                     
                  
                  
                     
                        50 000
                     
                  
               
                     
                        Részösszeg (c):
                     
                     
                        Százalékarány az összköltséghez képest:
                     
                  
                  
                     
                  
                  
                     
                        250 000
                     
                  
               
                     
                  
                  
                     
                  
                  
                     
                        (2,32 %)
                     
                  
               
                     
                        Összköltség (a + b + c):
                     
                  
                  
                     
                        –
                     
                  
                  
                     
                        10 780 000
                     
                  
               
                     
                        EGAA-hozzájárulás (az összköltségek 60 %-a)
                     
                  
                  
                     
                        –
                     
                  
                  
                     
                        6 468 000
                     
                  
               
               35.A fenti táblázatban az EGAA-rendelet 7. cikke (1) bekezdése b) pontjának megfelelő intézkedésként meghatározott intézkedések költsége nem haladja meg a személyre szabott szolgáltatások összehangolt csomagja összköltségének 35 %-át. Görögország megerősítette, hogy ezen intézkedések a munkakereső vagy képzési tevékenységekben részt vevő megcélzott kedvezményezettek tevékeny részvételétől függnek.
            
            
               36.Görögország megerősítette, hogy az önálló vállalkozáshoz, vállalkozásalapításhoz, valamint a vállalkozás alkalmazottak által történő átvételéhez kapcsolódó beruházás költsége kedvezményezettenként nem haladja meg a 15 000 EUR-t.
            
            
               A kiadások támogathatóságának időszaka
            
            
               37.Görögország 2016. február 26-án kezdte meg a személyre szabott szolgáltatások nyújtását a megcélzott dolgozók és NEET-fiatalok részére. A dolgozókat segítő intézkedésekkel kapcsolatos kiadásokhoz ezért 2016. február 26-tól 2018. február 26-ig, a NEET-fiatalokra vonatkozó intézkedésekhez kapcsolódó kiadásokhoz pedig 2016. február 26-tól 2017. december 31-ig nyújtható pénzügyi támogatás az EGAA-ból.
            
            
               38.Görögországnál 2016. február 26-án merült fel először az EGAA végrehajtásához kapcsolódó igazgatási kiadás. Az előkészítő, irányítási, tájékoztatási és nyilvánossággal kapcsolatos, valamint ellenőrzési és jelentéstételi tevékenységekre fordított kiadások ezért 2016. február 26. és 2018. augusztus 26. között támogathatók az EGAA-ból származó pénzügyi hozzájárulásból. 
            
            
               A nemzeti vagy uniós forrásokból finanszírozott intézkedéseket kiegészítő jelleg
            
         
         
            
               39.A tagállami előfinanszírozás vagy társfinanszírozás forrása a görög közberuházási program.
            
            
               40.Görögország megerősítette, hogy a fentiekben ismertetett, az EGAA-ból nyújtott pénzügyi hozzájárulásban részesülő intézkedések nem részesülnek pénzügyi támogatásban egyéb uniós pénzügyi eszközökből.
            
            
               A megcélzott kedvezményezettekkel vagy képviselőikkel, a szociális partnerekkel, illetve a helyi és regionális hatóságokkal folytatott konzultáció során követett eljárások
            
            
               41.Görögország jelezte, hogy a személyre szabott szolgáltatások összehangolt csomagja a megcélzott kedvezményezettek képviselővel, a Görögországi Dolgozók Általános Szövetségének (GSEE) Munkaügyi Intézetével és a Munkaerő-közvetítő Szolgálattal (OAED)
                  18
                folytatott egyeztetés eredményeként készült el. Az első találkozóra 2015 márciusában került sor, amely során ellenőrizték a Supermarket Larissa egykori dolgozóinak nyújtandó segítségre vonatkozó kérelem támogathatóságát. A Munkaügyi, Szociális Biztonsági és Társadalmi Szolidaritási Minisztérium, valamint a munkavállalók képviselői közötti tárgyalások eredményeként 2015 júliusában megegyezés született a javasolt kérelemről és az integrált intézkedéscsomag tartalmáról.
            
            
               Irányítási és ellenőrzési rendszerek
            
            
               42.A kérelem tartalmazza az irányítási és ellenőrzési rendszer leírását, amely meghatározza az érintett szervek felelősségi körét. Görögország értesítette a Bizottságot, hogy a pénzügyi hozzájárulás irányítását és ellenőrzését ugyanazok a szervek fogják végezni, mint az Európai Szociális Alap (ESZA) esetében. Az ESZA intézkedéseinek végrehajtásáért felelős hatóság (EYE-EKT) jár el irányító hatóságként, a Pénzügyminisztérium Fiskális Politikai Főigazgatóságának Pénzügyi Ellenőrzési Bizottsága ellenőrző hatóságként, a Gazdasági, Infrastrukturális, Hajózási és Turisztikai Minisztérium társfinanszírozott programok tanúsításával és ellenőrzésével foglalkozó különleges szolgálata pedig igazoló hatóságként.
            
            
               Az érintett tagállam által biztosított kötelezettségvállalások
            
            
               43.Görögország minden szükséges biztosítékot megadott az alábbiak tekintetében: 
            
            
               –a javasolt intézkedésekhez való hozzáférés és azok megvalósítása során tiszteletben tartják az egyenlő bánásmód és a megkülönböztetésmentesség elvét;
            
            
               –a nemzeti és uniós jogszabályokban a csoportos létszámcsökkentések vonatkozásában előírt követelményeknek eleget tettek;
            
            
               –a javasolt intézkedések nem részesülnek egyéb uniós alapok vagy pénzügyi eszközök pénzügyi támogatásában, és megtették a szükséges intézkedéseket a kettős finanszírozás megelőzésére;
            
            
               –a javasolt intézkedések kiegészítik a strukturális alapok által finanszírozott intézkedéseket;
            
            
               –az EGAA-ból nyújtott pénzügyi hozzájárulás megfelel az állami támogatásra vonatkozó uniós eljárási és anyagi szabályoknak.
            
            
               KÖLTSÉGVETÉSI VONZATOK
            
            
               Költségvetési javaslat
            
            
               44.Az EGAA éves maximális összege (2011-es árakon számítva) a 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendelet 12. cikkében meghatározottaknak megfelelően 150 millió EUR
                  19
               .
            
            
               45.Miután megvizsgálta a kérelmet az EGAA-rendelet 13. cikkének (1) bekezdésében meghatározott feltételek szempontjából, valamint figyelembe vette a megcélzott kedvezményezettek számát, a javasolt intézkedéseket és a becsült költségeket, a Bizottság azt javasolja, hogy a javasolt intézkedések összköltségének 60 %-át kitevő 6 468 000 EUR összeget folyósítsanak az EGAA-ból a kérelemben igényelt pénzügyi hozzájárulás biztosítása érdekében.
            
            
               46.Az EGAA igénybevételére vonatkozó javasolt határozatot az Európai Parlament és a Tanács közösen hozza meg, az Európai Parlament, a Tanács és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás
                  20
                13. pontja értelmében.
            
            
               Kapcsolódó jogi aktusok
            
            
               47.A Bizottság az EGAA igénybevételéről szóló határozatra irányuló javaslatának benyújtásával egyidejűleg javaslatot nyújt be az Európai Parlamentnek és a Tanácsnak 6 468 000 EUR összegnek az érintett költségvetési sorba történő átcsoportosítására is.
            
         
         
            
               48.A Bizottság az EGAA igénybevételéről szóló határozatra irányuló javaslatával egyidejűleg végrehajtási aktus formájában pénzügyi hozzájárulásról szóló határozatot fogad el, amely abban az időpontban lép hatályba, amikor az Európai Parlament és a Tanács elfogadja az EGAA igénybevételéről szóló határozatjavaslatot.
            
            
               Javaslat
            
            
               AZ EURÓPAI PARLAMENT ÉS A TANÁCS HATÁROZATA
            
            
               az Európai Globalizációs Alkalmazkodási Alap igénybevételéről 
                  (Görögország kérelme – EGF/2015/011 GR/Supermarket Larissa)
            
            
               AZ EURÓPAI PARLAMENT ÉS AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre,
            
            
               tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre
                  21
                és különösen annak 15. cikke (4) bekezdésére,
            
            
               tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra
                  22
                és különösen annak 13. pontjára,
            
            
               tekintettel az Európai Bizottság javaslatára,
            
            
               mivel:
            
            
               (1)Az Európai Globalizációs Alkalmazkodási Alap (a továbbiakban: EGAA) célja, hogy támogatást nyújtson a globalizáció hatására a világkereskedelemben bekövetkezett fő strukturális változások miatt vagy a globális pénzügyi és gazdasági válság elhúzódása, illetve egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető önálló vállalkozóknak a munkaerőpiacra történő újbóli beilleszkedéshez.
            
            
               (2)Az EGAA éves maximális összege (2011-es árakon számítva) az 1311/2013/EU, Euratom tanácsi rendelet
                  23
                12. cikkében meghatározottaknak megfelelően 150 millió EUR.
            
            
               (3)Görögországban a Supermarket Larissa ABEE-nél elbocsátások történtek, amelyeket követően a görög hatóságok 2015. november 26-án „EGF/2015/011 GR/Supermarket Larissa” referenciaszámon kérelmet nyújtottak be az EGAA-ból igénybe vehető pénzügyi hozzájárulás iránt. A kérelmet az 1309/2013/EU rendelet 8. cikke (3) bekezdésének megfelelően további információkkal egészítették ki. A kérelem eleget tesz az 1309/2013/EU rendelet 13. cikkében az EGAA-ból származó pénzügyi hozzájárulás meghatározására vonatkozóan megállapított követelményeknek;
            
            
               (4)Görögország úgy határozott, hogy az 1309/2013/EU rendelet 6. cikkének (2) bekezdése szerinti, az EGAA által társfinanszírozott, személyre szabott szolgáltatásokat a nem foglalkoztatott, oktatásban és képzésben nem részesülő 543 fiatal (NEET-fiatalok) számára is biztosítja.
            
            
               (5)Az EGAA-t ezért igénybe kell venni a Görögország által benyújtott kérelem alapján nyújtandó, 6 468 000 EUR összegű pénzügyi hozzájárulás folyósítása érdekében.
            
            
               (6)Az Európai Globalizációs Alkalmazkodási Alap igénybevételéhez szükséges idő minimálisra csökkentése érdekében ezt a határozatot az elfogadása napjától kell alkalmazni,
            
            
               ELFOGADTA EZT A HATÁROZATOT: 
            
            
               1. cikk
            
            
               Az Európai Unió 2016. évi általános költségvetésének keretein belül az Európai Globalizációs Alkalmazkodási Alapból 6 468 000 EUR összeg igénybevételére kerül sor kötelezettségvállalási és kifizetési előirányzatok formájában.
            
            
               2. cikk
            
         
         
            
               Ez a határozat az Európai Unió Hivatalos Lapjában való kihirdetésének napján lép hatályba. Ezt a határozatot [az elfogadás dátuma]-tól/-től* kell alkalmazni.
            
            
               Kelt Brüsszelben, -án/-én.
            
            
               
                  az Európai Parlament részéről
                        a Tanács részéről
               
               
                  az elnök
                        az elnök
               
            
         
         
            
                  
                     (1)
                  HL L 347., 2013.12.20., 855. o.
               
               
                  
                     (2)
                  Az EGAA-rendelet 3. cikke értelmében.
               
               
                  
                     (3)
                  A Bizottság 2012. november 8-i 1046/2012/EU rendelete az új regionális bontásra vonatkozó idősorok továbbítása tekintetében a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet végrehajtásáról (HL L 310., 2012.11.9., 34. o.).
               
               
                  
                     (4)
                  HL L 393., 2006.12.30., 1. o.
               
               
                  
                     (5)
                  Az 1309/2013/EU rendelet 7. cikkének (4) bekezdése alapján.
               
               
                  
                     (6)
                  422 alkalmazott és 135 tulajdonos-dolgozó
               
               
                  
                     (7)
                  Kód: nama_fcs_k
               
               
                  
                     (8)
                  http://www.inegsee.gr/wp-content/uploads/2014/07/Symperasmata.pdf
               
               
                  
                     (9)
                  Görögországban a szegénységi küszöb évi 5 708 EUR/fő (egyének esetében), illetve 11 986 EUR a két felnőttből és két, legfeljebb 14 éves gyermekből álló háztartások esetében.
               
               
                  
                     (10)
                  EGF/2010/010 CZ Unilever, COM(2011) 61
                     EGF/2010/016 ES Aragón retail, COM(2010) 615
                     EGF/2011/004 GR ALDI Hellas, COM(2011) 580
                     EGF/2014/009 GR Sprider Stores, COM(2014) 620
                     EGF/2014/013 GR Odyssefs Fokas, COM(2014) 702
               
               
                  
                     (11)
                  A 2014. január és 2015. november közötti időszak
               
               
                  
                     (12)
                  Ide tartoznak a nagy élelmiszer-áruházak és az élelmiszerek, italok, dohányáruk értékesítésével foglalkozó üzletek.
               
               
                  
                     (13)
                  Forrás: ILO.
                     
                  
                     http://www.ilo.org/global/research/global-reports/global-employment-trends/2014/WCMS_233936/lang--en/index.htm
                  
               
               
                  
                     (14)
                  Eurostat Code tsdec450.
               
               
                  
                     (15)
                  Forrás: Eurostat [codes (lfst_r_lfe2emprt) and (lfsi_emp_a)]
               
               
                  
                     (16)
                  Forrás: Eurostat code [lfst_r_lfu2ltu]
               
               
                  
                     (17)
                  4019/2011. sz. törvény
               
               
                  
                     (18)
                  Az OAED a görög kormány által kijelölt foglalkoztatási politika végrehajtásának legfőbb eszköze. Közjogi jogi személy és közvetlenül a Munkaügyi Minisztériumnak tartozik beszámolási kötelezettséggel.
               
               
                  
                     (19)
                  HL L 347., 2013.12.20., 884. o.
               
               
                  
                     (20)
                  HL C 373., 2013.12.20., 1. o.
               
               
                  
                     (21)
                  HL L 347., 2013.12.20., 855. o.
               
               
                  
                     (22)
                  HL C 373., 2013.12.20., 1. o.
               
               
                  
                     (23)
                  A Tanács 1311/2013/EU, Euratom rendelete a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).